Public procurement notice: Prior Information Notice Without Call For Competition
Published: 2023-06-26
Buyer: Väylävirasto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markkinavuoropuhelun kohteen on valmistelussa oleva julkaisualustan hankinta Väyläviraston teknisten ja turvallisuusohjeiden julkaisun tarpeisiin.
Viranomaisena Väylävirasto tuottaa teknisiä- ja turvallisuusohjeita, joilla ohjeistetaan Väylävirastolle töitä tekeviä urakoitsijoita ja konsultteja. Nämä ohjeet löytyvät Väyläviraston www-sivuilta. Valmiit ohjeet julkaistaan nyt pdf-tiedostoina Väyläviraston www-sivuilla ohjeluettelon kautta (linkki Väyläviraston ohjeluetteloon: https://vayla.fi/palveluntuottajat/ohjeluettelo#.WlSJUFNpFhE). Pdf-tiedostot ovat jatkossakin julkaisu- ja arkistointimuoto, mutta rinnalle halutaan kehittää myös html-muotoista julkaisua ja muita ratkaisuja.
Julkaisualustan kautta voidaan julkaista myös muita ohjeita ja julkaisuja eri formaateissa (pdf, kuvaformaatit, Office-formaatit, jne.).
Hankinnan kohteena on julkaisualusta (Content Delivery Platform (CDP)), jonka kautta Väylävirasto julkaisee teknisiä ja turvallisuusohjeita sekä muita myöhemmin määriteltäviä sisältöjä.
Julkaisualusta on tarkoitettu eri tavoilla tuotettujen ohjeiden ja muiden sisältöjen julkaisuun. Hankittava julkaisualusta ei ole sisällön tuottamisen järjestelmä, vaan sen kautta julkaistaan muissa ympäristöissä eri tavoin tuotettuja ja eri muodoissa olevia sisältöjä (rakenteista ja ei-rakenteista). Julkaisualusta on ratkaisu, joka kokoaa sisältöjä eri lähteistä ja luo niistä yhtenäisen portaalin hyödyntämällä tietoteknisiä rajapintoja (API) ja julkaisee sisältöä erilaisten kanavien kautta erilaisten käyttäjien erilaisiin päätelaitteisiin. Julkaisualusta ei ota kantaa siihen, miten ja millä työkaluilla sisältö on tuotettu.
Julkaisualustan kautta julkaistaan täysin julkista sisältöä, jota nyt julkaistaan Väyläviraston www-sivujen kautta. Lisäksi julkaistaan sisältöä tunnistautuneille extranet-käyttäjille sekä sisäisesti Väyläviraston henkilökunnalle.
Julkaisualustassa on oltava kehittyneet hakutoiminnallisuudet ja edistynyt metatietojen hallinta ja käyttö.
Hankinnan kohteella kehitetään Väyläviraston ohjeiden julkaisua käyttäjäystävällisempään suuntaan tarjoamalla laajemmat mahdollisuudet löytää ohjeita eri tavoin, sekä tarjota ohjeita pdf-muodon lisäksi myös html-muodossa ja muissa formaateissa. Lisäksi tavoitteena on nopeuttaa ohjeiden julkaisua ja mahdollistaa sisältöjen kohdentaminen eri käyttäjäryhmille.
Väylävirastolla on käytössä teknisen viestinnän asiantuntijapalvelu (teknistä kirjoittamista), jonka avulla tuotetaan sisältöä modulaarisen ja rakenteisen sisällöntuotannon menetelmin DITA (Darwin Information Typing Architecture) XML -standardin mukaisella tavalla. Hankittavan alustan on tuettava myös tällä tavalla tuotettavan rakenteisen XML-sisällön julkaisua. Sisältöä tuotetaan myös perinteisesti Office-tuoteperheen työkaluilla ei-rakenteisesti.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on mahdollisuus käydä hankintaa koskevaa teknistä vuoropuhelua Väyläviraston kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Väylävirastoa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Tekninen vuoropuhelu järjestetään tarjouspyyntöaineiston luonnosversioiden kommentoinnin ja tilaajan hankinnan kohteeseen liittyviin kysymyksiin vastaamisen kautta. Alustava päivä tarjouspyyntöaineiston luonnosversioiden ja kysymysten toimittamiselle on syyskuu 2023. Tilaaja varaa toimittajille  viikon kommentointiajan.
Ilmoittautumisohje: Toimittajan tulee ilmoittaa kiinnostuksensa osallistua markkinavuoropuheluun maanantaihin 21.8.2023 klo 12.00 mennessä lähettämällä osoitteeseen tommi.aarnio@vayla.fi viesti otsikolla: "Julkaisualusta - markkinavuoropuhelu".
Tilaaja varaa oikeuden kutsua toimittajia myös kahdenkeskisiin neuvotteluihin tai jatkaa teknistä vuoropuhelua muulla erikseen ilmoitettavalla tavalla, joista ilmoitetaan tarvittaessa myöhemmin.
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä, kuten myös myöhemmin toimitettavat vuoropuhelun luonnosmateriaalit ovat alustavia ja suuntaa antavia hankinnan ennakkotietoja.